b'\n_START_ARTICLE_\nJacme Grils\n_START_SECTION_\nVida\n_START_PARAGRAPH_\nNo es tenen dades segures d\'aquest trobador. El nom de Giacomo Grillo apareix en diversos documents del segle XIII genov\xc3\xa8s, per\xc3\xb2 no \xc3\xa9s clar que tots es refereixin al trobador o quins s\'hi refereixen. \xc3\x89s possible que fos un jutge mencionat en un document de 1257. En tot cas, sembla que era un trobador apreciat pels seus contemporanis: per exemple, Lanfranc Cigala li envia un partiment que havia fet amb Simon Doria (Amics Simon, si\xc2\xb7us platz, vostra semblanza 282,1b = 436,1a) i que acaba dient A\'n Jacme Gril, en cui es conoissenza, / Amics Symon, trametam la tenzon, / Q\'en cobleian en don drecha sentenza ("A en Jacme Gril, en qui hi ha "coneixen\xc3\xa7a",/ amic Sim\xc3\xb3, enviem aquesta ten\xc3\xa7\xc3\xb3 / i que en doni un dret judici tot fent cobles"). La frase don drecha sentenza podria fer al\xc2\xb7lusi\xc3\xb3 a la seva ocupaci\xc3\xb3 com a jutge. I Simon contesta que s\xc3\xad, que la ten\xc3\xa7\xc3\xb3 sera ben jutjada per razon / per lui, quar sap zo q\'a fin pretz agenza ("ser\xc3\xa0 ben jutjada per ell perqu\xc3\xa8 sap el que correspon al valor"). El mateix Lanfranc al\xc2\xb7ludeix a Jacme Gril dient que es gais e pros._NEWLINE_Les dues peces conservades de Jacme Grils s\xc3\xb3n poesies dialogades amb altres trobadors genovesos.'